Drie sterf toe motor ná ongeluk begin brandFoto: Netcare 911 Drie persone is in Germiston aan die Oos-Rand van Gauteng dood en ŉ ander ernstig beseer toe ŉ motor ŉ tenkwa getref en aan die brand geslaan het. Paramedici is Saterdagaand omstreeks 22:40 na die toneel ontbied op die R554 Van Dykweg in Rondebult, Germiston, het Shawn Herbst, woordvoerder van Netcare 911, gesê. “Volgens berigte op die toneel het ŉ motor en ŉ tenkwa gebots en die motor het met impak aan die brand geslaan. Drie insittendes in die motor het noodlottige beserings opgedoen en is op die toneel dood verklaar. Een persoon het ernstige beserings opgedoen en is na die hospitaal geneem vir verdere behandeling.” Die betrokke owerhede was op die toneel.